O‘zbekiston SSJ Prezidenti huzuridagi Vazirlar Mahkamasining “Chakana narxlarni isloh qilish to‘g‘risida” 1991-yil 29-martdagi 74-son qarorini qisman o‘zgartirish haqida

Go‘sht va go‘sht mahsulotlarini, sut va sut mahsulotlarini sotish bilan bog‘liq vujudga kelgan vaziyatni e’tiborga olib va kompensatsiya to‘lovlarini hisobga olgan holda aholining xarid quvvatini nazarda tutib hamda SSJI Prezidentining 1991-yil 28-martdagi murojaatiga muvofiq Vazirlar Mahkamasi qaror qiladi:
 2. O‘zbekiston SSJ Prezidenti huzuridagi Vazirlar Mahkamasi, O‘zSSJ Davlat narxlar qo‘mitasi, O‘zSSJ Savdo vazirligi, O‘zbekbirlashuv, Qoraqalpog‘iston MSSJ Vazirlar Kengashi, viloyat ijroiya qo‘mitalari va Toshkent shahar ijroiya qo‘mitasi ko‘rsatib o‘tilgan mahsulotlarning aholiga uzluksiz sotilishini ta’minlasinlar.
 Narxlarni oshirib yuborish hollariga qat’iy barham berilsin, ushbu mahsulotlarning narxlarini va ularni yetkazib berish tartibini buzuvchilarga nisbatan qattiq choralar ko‘rilsin.
 3. O‘zSSJ Qishloq xo‘jaligi vazirligi, O‘zbekiston meva-sabzavot va vinochilik sanoati konserni, O‘zSSJ Savdo vazirligi, O‘zbekbirlashuv, Qoraqalpog‘iston MSSJ Vazirlar Kengashi va viloyat ijroiya qo‘mitalari kolxozlar, sovxozlar, kooperativlar, fermer va yakka xo‘jaliklarda chorvachilik mahsulotlari yetishtirish va xarid qilishni ko‘paytirishning zarur choralarini ko‘rsinlar, moddiy rag‘batlantirsinlar hamda chorvachilikni rivojlantirishda ularni har tomonlama qo‘llab-quvvatlasinlar.
 4. Vazirlar Mahkamasi, O‘zSSJ Savdo vazirligi, O‘zbekbirlashuv, Qoraqalpog‘iston MSSJ Vazirlar Kengashi, viloyat ijroiya qo‘mitalari va Toshkent shahar ijroiya qo‘mitasi go‘sht-sut mahsulotlari yetkazib beruvchi boshqa jumhuriyatlar bilan mustahkam xo‘jalik aloqalari o‘rnatsinlar hamda tashqi iqtisodiyot tashkilotlari bilan birgalikda ushbu mahsulotlar rezervini ko‘paytirishning qo‘shimcha manbalarini qidirib topsinlar.
 5. O‘zbekiston SSJ Moliya vazirligi go‘sht va go‘sht mahsulotlari, sut va sut mahsulotlari narxlaridagi tafovutni savdo tashkilotlariga to‘lasin.